ອີຈິບສະຫຼອງຄົບຮອບ ປີທໍາອິດແຫ່ງການລຸກຮືຂຶ້ນ (ເບິ່ງວີດີໂອກັບສະໄລດ໌)
ປະຊາຊົນອີຈິບພາກັນສະຫຼອງ ວັນຄົບຮອບ ປີທໍາອິດ ໃນການລຸກຮືຂຶ້ນ ຕໍ່ຕ້ານລັດຖະບານ ທີ່ກຸງໄຄໂຣ ໃນວັນພຸດມື້ນີ້.
ປະຊາຊົນອີຈິບຫລາຍພັນຄົນພາກັນຊຸມນຸມທີ່ຈະຕຸລັດ Tahrir ໃນກຸງໄຄໂຣ ເພື່ອສະຫລອງ ວັນຂີດໝາຍຄົບຮອບປີທໍາອິດຂອງການລຸກຣື້ຂຶ້ນຕໍ່ຕ້ານລັດຖະບານ ທີ່ໄດ້ສົ່ງຜົນໃຫ້ປະທາ ນາທິບໍດີ ໂຮສນີ ມູບາຣັກທີ່ຄອງຕໍາແໜ່ງມາເປັນເວລາດົນນານ ຕົກຈາກອໍານາດໄປນັ້ນ ຝູງຊົນທີ່ໂຮມຊຸມນຸມກັນໃນວັນພຸດມື້ນີ້ ແມ່ນຮວມທັງພວກທີ່ທໍາການສະເຫຼີມສະຫຼອງການ ປ່ຽນແປງໃນອີຈິບແລະພວກອື່ນໆອີກ ທີ່ກ່າວວ່າການປະຕິວັດທີ່ລະເບີດຂຶ້ນເມື່ອນຶ່ງປີຜ່ານ ມານັ້ນ ຍັງບໍ່ທັນສົມບູນເທື່ອ ພວກປະທ້ວງພາກັນຮຽກຮ້ອງໃຫ້ສະພາປົກຄອງທະຫານທີ່ ບໍລິຫານປະເທດໃນປັດຈຸບັນ ລາອອກຈາກຕໍາແໜ່ງແລະໃຫ້ຈັດຕັ້ງລັດຖະບານພົນລະເຮືອນ ຂຶ້ນແທນ ຈະຕຸລັດ Tahrir ໄດ້ເປັນຈຸດເພ່ງເລັງສໍາລັບພວກປະທ້ວງຫລາຍໝື່ນຄົນທີ່ໄດ້ຮັບຄວາມ ດົນບັນດານຈາກການປະທ້ວງທີ່ປະເທດຕູນີເຊຍເພື່ອຮຽກຮ້ອງໃຫ້ທໍາການປະຕິຮູບດ້ານ ການເມືອງແລະເສດຖະກິດໃນອີຈິບນັ້ນ ການປະທ້ວງທີ່ມີຂຶ້ນໃນແຕ່ມື້ລະວັນ ໄດ້ເລີ້ມຂຶ້ນ ໃນວັນທີ 25 ມັງກອນປີແລ້ວນີ້ແລະດໍາເນີນສືບຕໍ່ມາເປັນເວລາ 18 ມື້ ໂດຍມີການປະທະ ກັນຢ່າງນອງເລືອດ ກັບພວກກໍາລັງຮັກສາຄວາມປອດໄພຂອງລັດຖະບານ ຈົນຮອດເວລາ ທ່ານມູບາຣັກ ໂອນອໍານາດໄປໃຫ້ສະພາປົກຄອງທະຫານ ສະພາຕໍ່າຂອງລັດຖະສະພາທີ່ຫາກໍເລືອກຕັ້ງຂຶ້ນໃໝ່ໆ ທີ່ຄອບງໍາໂດຍພວກຫົວນິຍົມ ສາສະໜາອິສລາມ ໄດ້ໄຂກອງປະຊຸມກັນຄັ້ງທໍາອິດໃນວັນຈັນມື້ກ່ອນນີ້ ແລະສະພາປົກ ຄອງທະຫານໄດ້ໃຫ້ຄໍາໝັ້ນສັນຍາວ່າຈະມອບອໍານາດໃຫ້ປະທານາທິບໍດີຄົນໃໝ່ທີ່ຖືກຕັ້ງ ໂດຍປະຊາຊົນ ພາຍໃນເດືອນກໍລະກົດປີນີ້